**Plan for trafikksikkerhet ved**

**Frydensborg gård barnehage -**

**forkortet/utdrag som foreldre-info.**

****

**HVORFOR TRAFIKKSIKKERHETS ARBEID I BARNEHAGEN?**

Frydensborg gård barnehage ligger i ett skogsområde i Kragerø kommune, så barnehagen ligger i umiddelbar nærhet til skog og mark. Vi bruker både skogen og nærmiljøet ukentlig i forbindelse med turer. Helt fra barna er ganske små må de forholde seg til trafikk. I begynnelsen er det de voksne som må ha hele ansvaret, men etter hvert er målet at barna skal bli selvstendige og trygge trafikanter. Vi i Frydensborg gård barnehage vil integrere trafikkopplæring som en naturlig del av vårt pedagogiske arbeid. Trafikkopplæring i barnehagen er viktig for å gi det enkelte barn bedre ferdigheter, kunnskaper og holdninger som fotgjenger, passasjer og syklist i trafikken.

**Foreldrene** er barnets første trafikklærer og den aller viktigste **rollemodellen.** Ut fra denne erkjennelsen er vi helt avhengige av et nært og godt samarbeid med foreldre og foresatte for å lykkes med vår trafikkopplæring, sammen kan vi skape en trygg og god arena for lek og læring i Frydensborg gård barnehage.

**Trafikkopplæringen i barnehagen:**

Vi har laget en egen plan for hvordan vi arbeider med trafikksikkerhet i barnehagen vår, dere får deler av den her. Vi bruker «Trykk trafikk» sitt materiell og opplegg som er til bruk i barnehagen. **Foreldre** kan også melde seg inn her, det er gratis og dere kan få tilsendt materiell og lesestoff. Målet er å øke barnas forståelse for hva som er trygt og hva som er farlig i trafikken - på en måte som barna synes er morsom. Barnehagen er medlem av Barnas Trafikklubb.

* Barna lærer enkle trafikkregler for fotgjengere.
* Barna lærer om sikring i bil, sykkelhjelm og refleks.
1. **TRAFIKKOPPLÆRING I BARNEHAGEN**

**Mål:** Gi barna grunnleggende trafikkunnskap og gode holdninger som medfører at de har ferdigheter til å bli gode og trygge trafikanter.

Hver enkelt tur planlegges i samarbeid med barna før den gjennomføres, og at barn og voksne snakker om turen etter at den har vært gjennomført. Disse planleggingssamtalene benyttes blant annet til å snakke om utstyr som skal med, påkledning, hvor vi skal gå, og viktige ting å huske på i forhold til sikkerhet.

Vi skal også ha trafikk-uker, der barna jobber med trafikk som tema – en intensive periode, tilsvarende brannuker. I år blir det to uker i mars -19, hvor vi følger opp videre.

**Trafikksikkerhet på tur.**

* Siden vi har tur og friluftsliv som et satsingsområde hos oss er det naturlig at sikkerhet på tur er viktig tema.
* Trafikksikkerhet øver vi på og snakker vi om fra barna starter i barnehage. Vi viser barna det i praksis når vi er på tur ved å gå pent på kanten, ikke være mer enn to i bredden, se oss godt for når vi krysser veien, bruk av gangfelt og vi ser på ulike skilt. Hos de yngste barna som går selv bruker vi turtau, spesielt der det ikke er gang- og sykkelsti. Da har barna en løkke hver å holde i, og det er alltid en voksen først og en sist. Når vi er på tur skal det være delt opp slik at de voksne vet hvilke navngitte barn de har ansvar for.
* Når vi er på tur bruker vi alltid refleksvester. Vi har også vester til de voksne.

 **Bruk av bil eller buss**

* Bruk av personbil skjer kun unntaksvis i Frydensborg gård barnehage. Ansvaret

ved å kjøre andres barn føles tungt, så det er noe vi ikke gjør hos oss. Unntak kan

 være transport til lege/sykehus.

* Skal vi reise på busstur er det kun med barna på stor avdeling. Da skal det alltid brukes buss med seler til alle barn,og barna skal sitte i trepunkts stol. Personalet påser at det blir brukt av samtlige.

 **Gode rollemodeller**

* De voksne rundt barna skal være gode rollemodeller. Trafikksikkerhet er derfor jevnlig tema på foreldremøter, og foreldrene blir oppfordret til sikring av barn i bil.
* Vi oppfordrer personale og foreldre til å være gode rollemodeller i hverdagen, bruke bilbelte, sykkelhjem og være bevisste i hverdagen.

TIPS FRA ”**TRYGG TRAFIKK”.** 

# TRYGG parkeringsplass mm.

Presset på parkeringsplassen er ofte stor ved bringe- og hentetider i barnehagen. For å hindre at barn blir skadet, anbefaler Trygg Trafikk at foreldre følger følgende kjøreregler og rutiner for ferdsel på barnehagens parkeringsplass:

* Alle rygger bilen på plass ved ankomst til barnehagen, slik at man har fri sikt når man skal kjøre ut igjen - **altså ”snuten” ut mot åpen plass.**

[Dette bildet](https://commons.wikimedia.org/wiki/File%3AFareskilt_45.PNG) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/)

* Alle lukker porten etter seg, slik at barna ikke kommer seg ut på egen hånd!

[Dette bildet](https://commons.wikimedia.org/wiki/File%3AFareskilt_45.PNG) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/)

* Barna skal ikke stå å vente på at sekker/utstyr o.l. tas ut eller lempes inn i bilen, de skal alltid tas sist ut og først inn i bilen.

[Dette bildet](https://commons.wikimedia.org/wiki/File%3AFareskilt_45.PNG) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/)

* Barna får ikke gå eller løpe alene over parkeringsplassen.

[Dette bildet](https://commons.wikimedia.org/wiki/File%3AFareskilt_45.PNG) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/)

* **Barna må alltid leie en voksen i bringe- og hentetider, da det er mange biler som kjører til og fra. Obs! bakken ned fra barnehagen «inviterer» til løping og fart for ungene – her må dere foreldre sørge for at dere leier/(går sammen med) barnet! Barn i full fart ned bakken og bil på vei opp til parkeringsplass……**

[Dette bildet](https://commons.wikimedia.org/wiki/File%3AFareskilt_45.PNG) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/)

* Hold selvfølgelig **LAV** fart med bil ved ankomst og avgang til og fra barnehagen.

[Dette bildet](https://commons.wikimedia.org/wiki/File%3AFareskilt_45.PNG) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/)

|  |
| --- |
| **Husk refleks!****Hjelm!****Følg lovpålagt sikring av barn i bil!****Lei barnet!****Snakk om trafikkregler, skilt, gangfelt osv. når dere er ute og går og kjører!**  |